钦定古今图书集成/理学汇编/学行典/第175卷 > 杨珠
## 钦定古今图书集成/理学汇编/学行典/第175卷 > 杨珠

按《吉安府志》：“杨珠，吉水人。家贫力学，不苟荣势。来学
者以解释考据为教，然自谓所学不在是。晚得门人
李谷平，及与语，喜其高迈，尽以其学授之。曰：‘吾言本
之明道，而未尝轻语人，验其资不足也。夫圣人亦为
之而已矣。尝有言金用火试，人用财试，未有役于财
而强于义者。珠之学传谷平，至罗文恭而益大，学者’”
称之曰“玉斋先生。”